Die ware Jode is hulle wat verborge is vir die vlees – want die ware Jode is hulle wat God in die gees dien. So waar ook al ons lees in die Bybel van die fisiese Jode, dien dit slegs as ‘n simbool of verwysing na die geestelike “Jode”:
1Kor 10:11 Maar al hierdie dinge het hulle oorgekom as voorbeelde en is opgeskrywe as ‘n waarskuwing aan ons op wie die eindes van die eeue gekom het.
Alle fisiese denke, ook die van die fisiese Jode, is soos die denke van die Satan en daarom noem Jesus diegene wat Hom vleeslik en met vleeslike denke wil dien as kinders van die duiwel:
Wel daar is dit. Almal wat Jesus se Woorde nie as gees en waarheid kan sien nie is kinders van die duiwel – so hard soos dit klink op die fisiese oor, net so hard en onmoontlik is die geestelike waarhede vir die vlees om te verstaan:
Joh 6:63-66 Dit is die Gees wat lewend maak, die vlees is van geen nut nie; die woorde wat Ek tot julle spreek, is gees en is lewe. 64 Maar daar is sommige van julle wat nie glo nie. Want Jesus het van die begin af geweet wie hulle was wat nie glo nie, en wie hy was wat Hom sou verraai. 65 En Hy sê: Om hierdie rede het Ek vir julle gesê dat niemand na My toe kan kom as dit hom nie deur my Vader gegee is nie. 66 Hieroor het baie van sy dissipels teruggegaan en nie meer saam met Hom gewandel nie.
GEEN fisiese nasie is of was ooit die geestelike uitverkorenes van God nie. Kyk wat sê Paulus van die fisiese Jode – sy eie broers in die vlees:
Rom 11:11-12 Ek vra dan: Het hulle [fisiese Israel] miskien gestruikel om te val? Nee, stellig nie! Maar deur hulle val het die saligheid tot die heidene gekom om hulle jaloers te maak. 12 En as hulle val die rykdom van die wêreld is en hulle tekort die rykdom van die heidene, hoeveel te meer sal hulle volheid dit nie wees nie!
Gal 6:14-16 Maar wat my betref, mag ek nooit roem nie, behalwe in die kruis van onse Here Jesus Christus, deur wie die wêreld vir my gekruisig is en ek vir die wêreld. 15 Want in Christus Jesus het nòg die besnydenis nòg die onbesnedenheid enige krag, maar ‘n nuwe skepsel. 16 En mag daar vrede en barmhartigheid wees oor almal wat sal wandel volgens hierdie reël, en oor die Israel van God!
Sodom en Samaria is die simbole vir die heidinne soos Paulus dit mooi verduidelik. God gaan EERS AL die heidinne red voordat die fisiese Jode gered gaan word. Dit sê nogal baie wat God dink van die mense wat hulself Jode noem en deur so baie afvallige Christene as God se sogenaamde uitverkore volk gesien word. As dit nie so tragies is nie sal dit nogal belaglik gewees het as jy luister na die argumente van die hooggeleerdes in die afvallige Christendom. As God jou verlei dan is die verleiding groot en baie word daardeur oortuig. Hulle kan net nie God se Woorde glo en verstaan nie: